
భారత్, అమెరికా దేశాల్లో ఒకటి పురాతన ప్రజాస్వామ్య దేశం, రెండోది అతి పెద్ద ప్రజాస్వామ్య దేశం. ఒకటి సూపర్ పవర్, రెండోది ఆ దిశగా నడుస్తున్న పవర్. ప్రజాస్వామిక విలువల పట్ల, నాగరిక ప్రవర్తన పట్ల వీలున్న మేరకు తమ నిబద్ధతని చాటిచెప్పే ఈ రెండు దేశాల ప్రభుత్వాలూ ప్రజల తరపున, ప్రజల వైపు నుంచి ఆలోచించే విషయంలో విఫలమౌతున్నాయి. గత వారంలో ఇరు దేశాల్లో జరిగిన దురదృష్టకర సంఘటనలు పూర్తిగా నివారించదగ్గవి. ముంబైలో రైలు బ్రిడ్జిపై జరిగిన తొక్కిసలాటలో ముప్పై మంది మరణించడం ప్రభుత్వ అలసత్వానికి మచ్చు తునక. రోజూ లక్షల మంది రాకపోకలు జరిపే వంతెన వందల మందికైనా ఇరుకు అనిపించేది, పురాతనమైనది. ఈ విషాద సంఘటన వల్ల ఆ వంతెన వార్తల్లోకి వచ్చింది కానీ అలాంటి వంతెనలు దేశవ్యాప్తంగా కోకొల్లలు. వీటిని వెనక్కి నెట్టి, రెండు వ్యాపార కేంద్రాల నడుమ బుల్లెట్ రైలు ప్రవేశపెట్టడానికి, అదీ లక్ష కోట్ల రూపాయల వ్యయంతో నంటే వినడానికే ఎబ్బెట్టుగా ఉంది. పైగా ఆధునిక రైళ్లు సగం ఖాళీగా, నష్టాల్లో తిరుతున్నట్టు తేలింది. భారత్ది అలసత్వమైతే అమెరికాది మూర్ఖత్వం. ఒక్క వ్యక్తి హోటల్ రూమ్లో కూర్చొని, కాల్పులు జరిపి అరవై మందిని చంపి, వందలాది మందిని గాయపర్చ గలిగాడంటే ఎంత విఫల వ్యవస్థ అక్కడున్నట్టు? ఆయన 23 తుపాకుల్ని అధికారికంగా కలిగి ఉన్నా, అభ్యంతరపెట్టనిచట్టాలదే ఈ పాపం. మారణాయుధాలు పప్పుబెల్లాలుగా లభ్యమైతే, అమాయకుల ప్రాణాలకు పూచీ ఎక్కడ? తుపాకీ పరిశ్రమల లాబీకి లొంగి, వాటిని అదుపుచేసే పనికి పూనుకోకపోవడం అక్కడి ప్రభుత్వ నిర్వాకం. ప్రజాస్వామిక దేశాల్లో ప్రజలే చైతన్యంతో ప్రభుత్వాల మెడలు వంచాలి.- డి.వి.జి.శంకరరావు, పార్వతీపురం

bharat, america deshaallo okati puraatana prajaaswaamya desham, rendodi athi pedda prajaaswaamya desham. okati super paver, rendodi aa disagaa nadustunna paver. prajaaswaamika viluvala patla, nagarika pravartana patla veelunna meraku tama nibaddhatani chaticheppe ee rendu deshaala prabhutvaaluu prajala tarapuna, prajala vaipu nunchi aalochinche vishayamlo viphalamoutunnaayi. gatha vaaramlo iru deshaallo jarigina duradrushtakara sanghatanalu puurtigaa nivaarinchadaggavi. mumbailo railu bridgipy jarigina tokkisalaatalo muppai mandi maraninchadam prabhutva alasatvaaniki machu tunaka. roojoo lakshala mandi rakapokalu jaripe vantena vandala mandikaina iruku anipinchedi, puraatanamainadi. ee vishaada sanghatana valla aa vantena vaartalloki vachindi cony alanti vantenalu desavyaaptamgaa kokollalu. veetini venakki netti, rendu vyapara kendrala naduma bullet railu pravesapettadaaniki, adhee laksha kotla roopaayala vyayamtho nante vinadaanike ebbettuga undi. paiga aadhunika raillu sagam khaaliigaa, nashtaallo tirutunnattu telindi. bharatdi alasatvamaite amerikaadi moorkhatvam. okka vyakti hotal roomlo kuurchoni, kaalpulu jaripi aravai mandini champi, vandalaadi mandini gayaparcha galigadante entha viphala vyavastha akkadunnattu? aayana 23 tupaakulni adhikaarikamgaa kaligi unna, abhyantarapettanichatta ee paapam. maaranaayudhaalu pappubellaalugaa labhyamaithe, amayakula praanaalaku poochee ekkada? tupaki parisramala laabeeki longi, vaatini adupuchese paniki poonukokapovadam akkadi prabhutva nirvaakam. prajaaswaamika deshaallo prajale chaitanyamtho prabhutvaala medalu vanchaali.- di.vi.ji.sankararao, paarvatiipuram